Diari Oficial de la Generalitat Valenciana


Sumari del DOGV 3820, del 23-08-2000 (2000/6869)

Informació pública de la modificació puntual núm. 14 del PGOU, per a la selecció detallada de l'ús del sòl i modificació del traçat del c/ En Projecte de l'illa delimitada pels carrers de Sant Ferran, Melitón Comes, Conca i En Projecte.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3820

Data del DOGV
:   23-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6869


Organisme emissor
:   Ajuntament d'Aldaia

Tipus de document
:   Anunci

Informació pública de la modificació puntual núm. 14 del PGOU, per a la selecció detallada de l'ús del sòl i modificació del traçat del c/ En Projecte de l'illa delimitada pels carrers de Sant Ferran, Melitón Comes, Conca i En Projecte. [2000/X6869]
  
El ple de l'Ajuntament, en la sessió del dia 25 de juliol de 2000, adoptà entre altres l'acord següent:
  
?8. Expedient de modificació puntual núm. 14 del Pla General d'Ordenació Urbana per a la selecció detallada de l'ús del sòl i modificació del traçat del c/ En Projecte de l'illa de cases delimitada pels carrers de Sant Ferran, Melitón Comes, Conca i En Projecte. Informació pública.
  
Havent donat compte de l'expedient expressat i vist el projecte redactat pels serveis tècnics municipals, el ple, vist l'informe emés pel tècnic jurídic, amb el dictamen previ de la comissió informativa d'Urbanisme i Medi Ambient, per unanimitat acorda:
  
Primer
  
De conformitat amb l'article 38.2 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i 158.1 i 3 del vigent Reglament de Planejament de la Comunitat Valenciana, sotmetre a informació pública per termini d'un mes el projecte de modificació puntual núm. 14 del PGOU, l'objecte del qual és la reordenació urbanística de l'illa de cases delimitada pels carrers de Sant Ferran, Melitón Comes, Conca i En Projecte, amb una quàdruple finalitat:
  
- Determinar que l'ús detallat per a tota l'illa de cases serà el residencial, tot seleccionant l'ús esmentat entre els dos possibles (residencial o terciari) que avui permrt el pla.
  
- Desplaçar la posició del carrer En Projecte d'una forma més lògica en funció de la consolidació real de l'edificació existent.
  
- Suprimir la delimitació de la UE núm. 13-B, ja que el desplaçament del carrer En Projecte esmentat en permet prescindir.
  
- Redelimitar la UE núm. 13 a causa del desplaçament del carrer esmentat.
  
Segon
  
Que aquesta informació pública s'anuncie en el DOGV, en un diari no oficial d'àmplia difusió a la localitat i al tauler d'anuncis d'aquest ajuntament, i el projecte resta de manifest, juntament amb l'expedient que s'instrueix, en aquestes dependències municipals (Àrea d'Urbanisme, 4ª planta) durant el termini indicat i en hores d'oficina.
  
Tercer
  
Remetre als municipis confrontants certificació d'aquest acord i a les conselleries de Cultura i Educació i de Sanitat, a més a més de la certificació de l'acord, exemplar del projecte degudament diligenciat.
  
Quart
  
Facultar l'Alcaldia per tal que es practiquen totes les diligències que siguen necessàries per a l'execució d'aquest acord?.
  
Cosa que fem pública, i es fa saber que el projecte i l'expedient que s'instrueix poden ser examinats en aquestes dependències municipals (Àrea d'Urbanisme, 4ª planta) en hores d'oficina, durant el termini d'un mes a comptar des de l'endemà de la seua publicació en el DOGV, i s'hi podran presentar les al·legacions que es consideren oportunes.